### Beslutninger

Byrådet kunne ikke tiltræde forslaget i byrådets møde den 22. november 2023.

Enhedslisten de Rød-Grønnes byrådsgruppe henholdt sig til deres forslag.

###

Beslutningspunkt:

- Det Ukrainske flag på og i kommunens bygninger nedtages og erstattes af FN flaget.

Motivering:

Vi ønsker med flagning fra kommunens bygninger, at meddele den mangfoldig sammensatte Århusianske befolkning at alle, uanset nationalitet, er velkomne og at alle vil blive behandlet lige. Også de, der er flygtet fra et land i krig.

Uanset om de kommer fra et angribende land eller angrebet land.

Vi ønsker med FN flaget at vise vores solidaritet med alle undertrykte, angrebne og forfulgte.

Vi ønsker med FN flaget at modvirke at konflikterne i de krigshærgede lande bliver til splittelse blandt den Århusianske befolkning.

Flagning med flag eller andet nationalt symbol, som lyssætning på bygninger splitter. Det symboliserer solidaritet med befolkningen i det pågældende lang og for danske borgere med den pågældende etnicitet. Det forskelsbehandler og splitter Århusianerne. Det fører til fordømmelse af de borgere med baggrund i lande, som der ikke flages med.

Vi ser det nu som en stigende fordømmelse af jøder og palæstinensere i [adresse] skønt de borgere ikke har nogen som helst andel i krigen mellem [adresse] og Den jødiske stat [adresse]. Krigen breder sig til os.

Vi bør hindre katastrofen i Århus ved at værne, slå ring om vores jøder, palæstinensere, ukrainere, russere i Århus.

Vi skal vise, at vi har tillid til FNs sikkerhedsråd og at vi tror på dialogen

Flagning med FN flag symboliserer fred, sikkerhed, samling, menneskerettigheder og retfærdighed.

FN blev grundlagt den 24. oktober 1945, lige efter afslutningen på 2. verdenskrig, af 51 medlemslande – blandt andre [adresse] – med det formål at sikre verden mod endnu en verdenskrig og skabe et forum for dialog mellem verdens lande.

Med det formål har [adresse] tiltrådt en lang række konventioner, som da også findes i [adresse] værdigrundlag.

At flage med FN flag understreger da også kommunens egne målsætninger..